ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1998 අංක 4 දරන රිච්මන්ඩ් විද්‍යාලයීය
ආදි ශිෂ්‍ය සංගමය (සංස්ථාගත කිරීමේ) පනත

(සහතිකය සටහන් කළේ 1998 මාර්තු මස 13 වන දින)
ආණ්ඩුවේ නියමය පරිදි මුද්‍රණය කරන ලදී.

1998 මාර්තු මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1998 අංක 4 දරන රිච්මන්ඩ් විද්‍යාලයීය ආදි ශිෂ්‍ය
සංගමය (සංස්ථාගත කිරීමේ) පනත
රිච්මන්ඩ් විද්‍යාලයීය ආදි ශිෂ්‍ය සංගමය සංස්ථාගත කිරීම සඳහා
වූ පනතකි.

රිච්මන්ඩ් විද්‍යාලයීය ආදි ශිෂ්‍ය සංගමය යනුවෙන් හඳුන්වනු පූර්විකාව.
ලබන හා සඳහන් කරනු ලබන සංගමයක්, එකී සංගමයේ
සාමාජිකයන් එකඟ වූ රීති අනුව එකී සංගමයට සම්බන්ධ සියලු
පරමාර්ථ හා කාරණා ඵලදායී ලෙස ක්‍රියාත්මක කිරීමේ හා
කරගෙන යාමේ කාර්යය සඳහා රිච්මන්ඩ් විද්‍යාලයේ ආදි ශිෂ්‍යයන්
විසින් 1894 දෙසැම්බර් මස 24 වන දින පිහිටුවාගනු ලැබූ
හෙයින්ද,

එකී සංගමය පිහිටුවනු ලැබුවේ යම් පරමාර්ථ සහ කාරණා
සඳහා ද ඒ පරමාර්ථ සහ කාරණා මෙතෙක් කල් එකී සංගමය
විසින් සාර්ථක ලෙස ක්‍රියාත්මක කර හා ඉටු කර ඇති හෙයින්
සහ එකී සංගමය සංස්ථාගත කරන ලෙස ඉල්ලා ඇති හෙයින්ද,
ඒ ඉල්ලීමට ඉඩදීම මහජන යහයා පිණාස වන හෙයින් ද,
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ -

1. මේ පනත 1998 අංක 4 දරන රිච්මන්ඩ් විද්‍යාලයීය ආදි ලුහුඩු නාමය.
ශිෂ්‍ය සංගමය (සංස්ථාගත කිරීමේ) පනත යනුවෙන් හඳුන්වනු
ලැබේ.

2. මේ පනත ආරම්භ වීමේ දින සිට සහ ඉන් පසු (මෙහි මින් රිච්මන්ඩ් විද්‍යාලයීය
මතු “සංගමය” යනුවෙන් සඳහන් කරනු ලබන) රිච්මන්ඩ් ආදි ශිෂ්‍ය සංගමය
විද්‍යාලයීය ආදි ශිෂ්‍ය සංගමයේ දැනට සාමාජිකයන්ව සිටින තාක් සංස්ථාගත කිරීම.
තැනැත්තන් හෝ මෙයින් සංස්ථාපනය කරනු ලබන සංස්ථාවට
මින් මතු සාමාජිකයන් වශයෙන් බඳවා ගනු ලබන තැනැත්තන්
"රිච්මන්ඩ් විද්‍යාලයීය ආදි ශිෂ්‍ය සංගම්ය " යන නාමය සහ
අභිධානය යටතේ (මෙහි මින් මතු " සංස්ථාව ” යනුවෙන් සඳහන්
කරනු ලබන) අවිවඡින්න පැවැත්මක් ඇති සංස්ථාවක් විය යුතු
අතර, එකී නාමයෙන් ඒ සංස්ථාව විසින් ද එයට විරුද්ධව ද සියලු
අධිකරණවල දී නඩු පවරනු ලැබිය හැකි අතර, පොදු මුද්‍රාවක්
තබා ගැනීමේ ද එය පාවිච්චි කිරීමේ ද ස්වකීය අභිමතය පරිදි
එය වෙනස් කිරීමේ ද පූර්ණ බලය සහ අධිකාරය ඒ සංස්ථාවට
ඇත්තේ ය.

3. සංස්ථාව සංස්ථාපනය කරනු ලබන්නේ යම් පොදු
පරමාර්ථ සඳහා ද ඒ පොදු පරමාර්ථ පහත සඳහන් පරිදි විය
යුතු යයි මෙයින් ප්‍රකාශ කරනු ලැබේ :-

(අ) විද්‍යාලයේ සියලුම ආදි ශිෂ්‍යයන්, වත්මන් ශිෂ්‍යයන් සහ
ගුරු භවතුන් අතර වඩා හොඳඅවබෝධයක්
ඇති කරලීම :
(ආ) සියලුම ආදි ශිෂ්‍යයන් හා විද්‍යාලය අතර සම්බන්ධතාවක්
ඇති කිරීම :
(ඇ) විද්‍යාලයේ ශුභ සාධනය සහ මුල්‍ය ස්ථාවරත්වය සඳහා
ඵලදායී මුදල් පරිත්‍යාග කරනු පිණිස ආදි ශිෂ්‍යයන්ට
අවස්ථාවක් ලබාදීම:
(ඈ ) රිව්මන්ඩ් විද්‍යාලයීය සම්ප්‍රදායයන් පවත්වාගෙන යාම
සඳහා විද්‍යාලයට සහාය වීම :
(ඉ) ආදි ශිෂ්‍යයන් අතර මනා සම්බන්ධතාව සහ සහයෝගීතාව
වර්ධනය කිරීම; සහ
(ඊ) සංස්ථාවේ පරමාර්ථ සියල්ල ම හෝ ඉන් යම් පරමාර්ථයක්
මුදුන් පමුණුවාලීමෙහි ලා ආනුෂංගික හෝ ඉවහල්විය
හැකි වෙනත් සියලු ක්‍රියා සහ දේ කිරීම.

4. මේ පනතේ සහ වෙනත් යම් ලිඛිත නීතියක විධිවිධානවලට
යටත්ව, බැංකු ගිණුම් ආරම්භ කිරීම, ක්‍රියාත්මක කිරීම සහ වැසීම
ඇප ඇතිව හෝ නැතිව මුදල් ණයට ගැනීම හෝ ලබා ගැනීම,
ප්‍රදාන හා පරිත්‍යාග පිළිගැනීම හෝ එකතු කිරීම, සංස්ථාවේ
අරමුදල් ආයෝජනය කිරීම සහ සංස්ථාවේ පරමාර්ථ ඉටු කිරීම
සඳහා අවශ්‍ය නිලධරයන් හා සේවකයන් සේවයේ නිරත කිරීම,
සේවයේ නියුක්ත කිරීම සහ සේවයෙන් නෙරපීම ද ඇතුළුව
සංස්ථාවේ සියලු ම පරමාර්ථ හෝ ඉන් යම් පරමාර්ථයක් ඉටුකර
ගැනීම සඳහා සහ සාක්ෂාත් කර ගැනීම සඳහා අවශ්‍ය හෝ
යෝග්‍ය සියලු ක්‍රියා, කරුණු සහ දේ කිරීම සහ ඉටු කිරීම සඳහා
සංස්ථාවට බලය ඇත්තේය.

5. (1) සංස්ථාවේ රීතිවලට අනුකූලව තෝරා පත් කර ගනු
ලබන විධායක කමිටුවක් විසින් තත්කාලයේ බලපවත්නා
සංස්ථාවේ රීති වලට යටත්ව සංස්ථාවේ කටයුතු පරිපාලනය කළ
යුතු ය.

(2) මේ පනත ආරම්භවීමේ දිනට පෙරාතුව ම වූ දින ධුර දරන
සංගමයේ විධායක කමිටුව සංස්ථාවේ ප්‍රථම විධායක කමිටුව
විය යුතු ය.

6. (1) සංස්ථාවේ සාමාජිකයන් ඇතුළත් කර ගැනීම, සංස්ථාවේ රිනි.
ඔවුන්ගේ ඉල්ලා අස්වීම හෝ ඔවුන් නෙරපීම සම්බන්ධයෙන් ද
නිලධරයන් හා විධායක කමිටුව තෝරා පත් කර ගැනීම
සම්බන්ධයෙන් ද සංස්ථාවේ හා විධායක කමිටුවේ රැස්වීම්වල
කටයුතු කරගෙන යාමේ කාර්ය පටිපාටිය සම්බන්ධයෙන් සහ
සංස්ථාවේ කටයුතු කරගෙන යාම සහ එහි පරමාර්ථ මුදුන්
පමුණුවා ගැනීම සඳහා සංස්ථාව විසින් කලින් කල සංස්ථාවේ
යම් මහා සහා රැස්වීමක දී ඊට පැමිණ ඡන්දය දෙන
සාමාජිකයන්ගේ තුනෙන් දෙකකට නොඅඩු බහුතර ඡන්දයෙන්, මේ
පනතේ හෝ වෙනත් යම් ලිඛිත නීතියක විධිවිධානවලට අනනුකූල
නොවන රීති සෑදීම නීත්‍යනුකූල වන්නේය. ඒ රීති සාදනු ලැබූ
විටක, එවැනි ම රැස්වීමක දී ඒ ආකාරයෙන් ම, ඒවා වෙනස් කිරීම,
ඒවාට යමක් එකතු කිරීම, සංශෝධනය කිරීම හෝ පරිච්ඡින්න
කිරීම කරනු ලැබිය හැකි ය.

(2) සංස්ථාවේ සාමාජිකයන් සංස්ථාවේ රීතිවලට යටත් විය
යුතු ය.

7. මේ පනත ආරම්භ වීමට ඉහතින් වූ දිනයෙහි දී පවතින
සංගමයේ සියලු ම ණය සහ බැරකම් මෙයින් සංස්ථාපනය කරනු
ලබන සංස්ථාව විසින් ගෙවිය යුතු අතර සංගමයට අය විය.
සියලු ණය සහ සංගමයට ගෙවිය යුතු සියලු දායක මුදල් සහ
සම්මාදම් මුදල් මේ පනතේ කාර්ය සඳහා සංස්ථාවට ගෙවිය යුතුය.

8. යම් මිලට ගැනීමක්, ප්‍රදානයක්, ත්‍යාගයක්, අන්තිම කැමති සංස්ථාව විසින්
පත්‍රයකින් දේපළ බැහැර කිරීමක් ප්‍රකාර හෝ වෙනත් ආකාරයකින් චංචල හා නිශ්චල
හෝ සංස්ථාව සතු වන්නා වූ යම් චංචල හෝ නිශ්චල දේපළක් දේපළ දැරිය හැකි
අත්කර ගැනීම හා දැරීමට නීතියෙහි ලා සංස්ථාවට බලය සහ
හැකියාව ඇත්තේය. තවද, ඒ සියලු දේපළ මේ පනතේ කාර්යය
සඳහා සහ සංස්ථාවේ තත්කාලයේ බලපවත්නා රීති වලට යටත්ව,
විකිණීමේ, උකස් කිරීමේ, බදුදීමේ, හුවමාරු කිරීමේ හෝ
අන්‍යාකාරයකින් බැහැර කිරීමේ පූර්ණ බලය ඇතිව, සංස්ථාව
විසින් දැරිය යුතු ය.

9. විධායක් කමිටුවේ සාමාජිකයන් දෙදෙනෙකු ඉදිරිපිට දී සංස්ථාවේ මුද්‍රාව.
හැර සංස්ථාවේ මුද්‍රාව කවර හෝ සාධන පත්‍රයකට තබනු
නොලැබිය යුතු ය. එකී තැනැත්තන් විසින් තමන් පැමිණ සිටි බවට
ලකුණක් වශයෙන් එකී සාධන පත්‍රයෙහි තම නම් අත්සන් කළ
යුතු අතර, ඒ අත්සන් කිරීම සාක්ෂිකරුවකු වශයෙන් යම්
තැනැත්තකුගේ අත්සන් කිරීමට පරිබාහිරව විය යුතු ය.

10. මේ පනතේ සඳහන් තැනැත්තන්ගේ සහ ඔවුන් වෙතින්,
ඔවුන් මාර්ගයෙන් හෝ ඔවුන් යටතේ හිමිකම් පාන වෙනත්
තැනැත්තන්ගේ අයිතිවාසිකම් වලට හැර ජනරජයේ හෝ යම් රාජ්‍ය
මණ්ඩලයක හෝ සංස්ථාවක හෝ වෙනත් යම් තැනැත්තකුගේ
අයිතිවාසිකම්වලට මේ පනතේ ඇතුළත් කිසිවකින් හානියක් හෝ
බලපෑමක් නොවිය යුතුය.

11. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බල පැවැත්විය යුතුය.